Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1106

2. FEJEZET VIZSGÁLATI ELJÁRÁS 2.1. Az 1.3. pontban megadott fékerõ-diagramoknak a sebesség függvényeként kell bemutatniuk a fékerõt az „A” referenciahorgony és az engedélyeztetni kívánt „B” különleges horgony tekintetében, az alábbi 2.2–2.5. pontban szereplõ vizsgálatok alapján. Az I. melléklet bemutat egy lehetséges fékerõ-vizsgálatot. 2.2. A vizsgálatok során az alábbiakban megadott vázlatnak és adatoknak megfelelõ, legalább 400 kg tömegû, hagyományos billenõ-kapás horgonyt kell „A” referenciahorgonyként használni. Az elõírt méretekre és tömegre 5% tûréshatár vonatkozik. Az egyes horgonykarmok felületének azonban legalább 0,15 m2-nek kell lennie. 2.3. A vizsgálatok során használt „B” különleges horgony tömege legfeljebb 10%-kal térhet el az „A” referenciahorgony tömegétõl. Ha a tûréshatár ennél nagyobb, az erõket át kell számítani a tömeg arányában. 2.4. A fékerõdiagramoknak lineárisan kell ábrázolniuk a sebességet (v) a (parthoz viszonyítva) 0 és 5 km/h közötti tartományban. Ebbõl a célból három-három vizsgálatot kell végrehajtani folyásiránnyal szemben, felváltva az „A” referencia-horgonnyal és a „B” különleges horgonnyal, az illetékes hatóság által meghatározott két folyószakaszon, az egyiket kavicsos, a másikat finom homokkal borított mederben. A Rajna folyón a 401 km és 402 km közötti szakasz szolgálhat referenciaszakaszként a kavicsos mederágyban lefolytatott vizsgálatokhoz, a 480 km és 481 km közötti szakasz pedig a finom homokkal borított mederben lefolytatott vizsgálatokhoz. 2.5. Minden egyes vizsgálat során a vizsgálat alá vetett horgonyt olyan acélsodronykábellel kell vontatni, amelynek a horgony csatlakozópontja és a vontatóhajó vagy vontatókészülék csatlakozópontja között mért hosszúsága tízszer annyi, mint a vontatóhajó csatlakozási pontjának a horgonyzótalaj feletti magassága. 2.6. A horgonytömeg csökkentésének százalékos arányát a következõ képlettel kell kiszámítani: r = 75  (1–0,5(PB/PA)((FA/FB) + (AA/AB)))[%]ahol: r a »B« különleges horgony tömegének százalékban csökkentése az A referenciahorgonyhoz képest; PA az »A« referenciahorgony tömege; PB a »B« különleges horgony tömege; FA az »A« referenciahorgony tartóereje v = 0,5 km/h sebességnél; FB a »B« különleges horgony tartóereje v = 0,5 km/h sebességnél; AA a következõk által határolt fékerõdiagram területe: – az y-tengellyel párhuzamos egyenes v = 0 sebességnél – az y-tengellyel párhuzamos egyenes v = 5 km/h sebességnél – az x-tengellyel párhuzamos egyenes F = 0 tartóerõnél – az A referenciahorgony fékerõgörbéje; Példa fékerõdiagramra (az AA és az AB felület meghatározása) AB meghatározása azonos az AA területével, csak a »B« különleges horgony fékerõdiagramjára vonatkoztatva 2.7. Az elfogadható százalékos arány a 2.6. pont szerint kiszámított r hat értékének átlaga. I. melléklet a 7. utasításhoz a különleges horgonyok vizsgálatára és engedélyezésére vonatkozó szabályzathoz Példa a horgonyvizsgálati módszerre egy sorba csatolt, tolóhajóból és két bárkából álló kötelék esetén

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes